Beginsels vir ŉ gelukkige lewe – 38 – ToekomsVenster
Beginsels vir ŉ gelukkige lewe – 38
by Kariné Taljaard|Published 23/07/2019
Wat het jy in jou huis?
Klein Nihan (13 maande) bly vir ŉ paar dae by ouma en oupa terwyl sy ma en pa op ŉ welverdiende vakansie vertrek het. Dis nogal ŉ uitdaging omdat slaap, veral snags, glad nie hoog op die mannetjie se agenda is nie. Hy is besig en moet besig gehou word. Speelgoed van allerlei aard, die meeste speel wysies en maak geluide, lê die hele huis vol.
Ek dink vanoggend dat enige iemand wat ons tuis sou besoek dadelik sou weet dat daar ten minste een kleinding in die huis is. Daarbenewens sou hulle kon aflei dat dit nog ŉ klein mensie moet wees omdat die speelgoed sterk daaraan herinner. Indien hulle fyn oplet sou hulle ook agterkom dat dit ŉ seuntjie moet wees met al die geweertjie, balle en karretjies wat rondlê.
Wanneer mense jou tuis besoek wonder ek watter afleiding hulle sal maak. Ek verwys veral na ( en hier moet ek versigtig wees ) dinge wat nie met jou belydenis dat Jesus die Here is harmonieer nie.
Jare gelede was ek aan huis van mense wat ŉ yslike groot Budda beeld by die ingang na hulle huis akkommodeer het. Mense het die reg om uit te stal wat hulle wil maar dit het by my ongemak veroorsaak. Daar is ander items, sonder om nou weer op ŉ heksejag te gaan, wat rillings teen ŉ mens se rugstring afstuur.
Vir die wis en die onwis akkommodeer ons nie sulke goed in ons huis nie. Miljoene mense verkeer op ŉ dwaalweg terwyl Jesus sy lewe gegee het dat mense gered kan word. Om dan ŉ kontra boodskap willens en wetens uit te stal kan iets wees waaroor jy sou wou nadink.
Ek kan hoor dat jy vertel hoeveel geld die item jou uit die sak gejaag het. Mag so wees maar die koste om dit te hou mag later blyk veel groter te wees.
Jare gelede was daar ŉ golf van “huis skoonmaak” in die kerklike gemeenskap. Dit het almal op hul senuwees gehad en elke item is gekontroleer om te sien waar dit vandaan kom. Dis gek en oorboord. Dit is nie waarna ek verwys nie. Veeleerder die ooglopende dinge wat dalk nie gemaklik met jou belydenis en getuienis dat jy ŉ gelowige is saamgaan nie.
Dis jou besluit.
ŉ Oorvloed seën hierdie week.
State of the church 2 Kronieke 7: 14 ..en my volk oor wie my Naam uitgeroep is, toon berou en bid en […]
Op die kombuiskas lê ŉ kleurvolle uitnodiging na ŉ skoolrevue aan die einde van September. Ek neem kennis van die datums en […]
Date night Youre my everything… http://www.metrolyrics.com/youre-my-everything-lyrics-santa-esmeralda.html Dit is sahuweliksweek. Gedurende hierdie week dink ons evaluerend na oor ons huweliksverhoudinge en ondeskei areas […]
Previous post Beginsels vir ŉ gelukkige lewe – 37
Next post Beginsels vir ŉ gelukkige lewe – 40